Source: http://www.socpoist.sk/vdovecky-dochodok/1290s
Timestamp: 2016-05-26 08:36:57+00:00
Document Index: 10307873

Matched Legal Cases: ['§ 74', '§ 293', '§ 293', '§ 293', '§ 82', '§ 1', '§ 293', '§ 293', '§ 293']

(§ 74 a 75, § 293n a § 293dn zákona č. 461/2003 Z. z. o sociálnom poistení v znení neskorších predpisov) Definícia /účel dávky
dovŕšil dôchodkový vek alebo bol uznaný za invalidného z dôvodu poklesu schopnosti vykonávať zárobkovú činnosť o viac ako 70 % a táto invalidita trvá aj po 31. decembri 2015, a ak jeho manželka
ku dňu smrti bola poberateľkou starobného dôchodku, pomerného starobného dôchodku, invalidného dôchodku, čiastočného invalidného dôchodku alebo dôchodku za výsluhu rokov, ku dňu smrti splnila podmienky nároku na starobný dôchodok, pomerný starobný dôchodok alebo získala dobu zamestnania na nárok na invalidný dôchodok alebo dôchodok za výsluhu rokov alebo
bol uznaný za invalidného z dôvodu poklesu schopnosti vykonávať zárobkovú činnosť o viac ako 70 % a táto invalidita trvá aj po 31. decembri 2015, ak jeho manželka ku dňu smrti bola poberateľkou starobného dôchodku, pomerného starobného dôchodku, invalidného dôchodku, čiastočného invalidného dôchodku alebo dôchodku za výsluhu rokov,
Žiadateľ je povinný preukázať skutočnosti rozhodujúce na nárok na vdovecký dôchodok a jeho výplatu spôsobom určeným Sociálnou poisťovňou. Za deň uplatnenia nároku na vdovecký dôchodok a nároku na jeho výplatu sa považuje deň, keď žiadateľ prvýkrát požiadal príslušnú organizačnú zložku Sociálnej poisťovne (pozri nižšie) o spísanie žiadosti o priznanie tohto dôchodku. Spísaním žiadosti o priznanie dôchodku príslušnou organizačnou zložkou Sociálnej poisťovne sa považuje žiadosť za podanú.Žiadosť o priznanie vdoveckého dôchodku spisuje pobočka Sociálnej poisťovne (ďalej len „pobočka“) príslušná podľa miesta trvalého pobytu žiadateľa.
Tlačivo žiadosti je vyhotovené tak, aby mohlo slúžiť ako podklad na posúdenie nároku na dôchodok a určenie jeho sumy. Žiadosť okrem identifikačných údajov žiadateľa a zomretej manželky, po ktorej sa uplatňuje nárok, obsahuje ďalšie údaje, ktoré priamo ovplyvňujú nárok a sumu dôchodku. Preto žiadateľ na účely spísania žiadosti o vdovecký dôchodok je povinný predložiť doklady preukazujúce všetky potrebné údaje (originály alebo úradne overené kópie).
Ide predovšetkým o nasledovné doklady potrebné na spísanie žiadosti o priznanie vdoveckého dôchodku: platný preukaz totožnosti (občiansky preukaz alebo cestovný pas),
úmrtný list manželky, doklad o ukončení vzdelania zomretej manželky (výučný list, maturitné vysvedčenie, diplom, a podobne) alebo potvrdenie školy odkedy – dokedy trvalo jej štúdium, ktoré nebolo predpísaným spôsobom ukončené,
K žiadosti o vdovecký dôchodok po zomretej manželke, ktorá ku dňu smrti nebola poberateľkou dôchodku, musia byť priložené najmä tieto doklady týkajúce sa zomretej manželky: rodné listy detí, prípadne rozhodnutie príslušného orgánu, na základe ktorého bolo dieťa prevzaté do starostlivosti nahrádzajúcej starostlivosť rodičov a v prípade úmrtia dieťaťa pred dosiahnutím 18. roku veku aj úmrtný list alebo výpis z matriky; ak dieťa bolo v starostlivosti inej osoby alebo ústavu, je potrebné predložiť aj doklad preukazujúci trvanie takéhoto obdobia, doklad o ukončení vzdelania zomretej manželky (výučný list, maturitné vysvedčenie, diplom, a podobne) alebo potvrdenie školy odkedy – dokedy trvalo jej štúdium, ktoré nebolo predpísaným spôsobom ukončené, potvrdenie o všetkých obdobiach, v ktorých zomretá manželka bola evidovaná v evidencii nezamestnaných občanov hľadajúcich zamestnanie pred 1. januárom 2001,
poberala podporu v nezamestnanosti v čase od 1. januára 2001 do 31. decembra 2003, potvrdenie zamestnávateľa o zamestnaní, ak sa nenachádza v informačnom systéme Sociálnej poisťovne,
doklad preukazujúci vznik invalidity žiadateľa o viac ako 70 % a trvanie invalidity po 31. decembri 2015, t. j. posudok posudkového lekára sociálneho poistenia príslušnej pobočky Sociálnej poisťovne (ak žiadateľovi nebol priznaný invalidný dôchodok z dôvodu, že nesplnila podmienku potrebného počtu rokov dôchodkového poistenia na nárok na invalidný dôchodok), potvrdenie o dobe služobného pomeru zhodnotenej na účely výsluhového dôchodku zomretej manželky vydané príslušným útvarom sociálneho zabezpečenia ministerstva alebo Vojenským úradom sociálneho zabezpečenia, ktorý výsluhový dôchodok alebo invalidný výsluhový dôchodok vyplácal (ak bola zomretá manželka poberateľkou výsluhového dôchodku alebo invalidného výsluhového dôchodku),
ak bol žiadateľovi nariadený výkon rozhodnutia zrážkou zo mzdy (z iných príjmov) uznesením súdu alebo exekučným príkazom, je potrebné pripojiť k žiadosti príslušné uznesenie a potvrdenie o výške dosiaľ vykonaných zrážok,
rozhodnutie o priznaní starobného dôchodku, pomerného starobného dôchodku, invalidného dôchodku, čiastočného invalidného dôchodku alebo dôchodku za výsluhu rokov zomretej manželke, prípadne aj iné rozhodnutie alebo doklad preukazujúci priznanie dôchodku (ak zomretá manželka žiadateľa ku dňu smrti bola poberateľkou niektorého z uvedených dôchodkov a Sociálna poisťovňa nevie zistiť zo svojho informačného systému túto skutočnosť zo svojho informačného systému.
starobného dôchodku, na ktorý mala alebo by mala nárok zomretá manželka ku dňu smrti invalidného dôchodku, na ktorý mala alebo by mala nárok zomretá manželka ku dňu smrti predčasného starobného dôchodku priznaného zomretej manželke
Suma vdoveckého dôchodku priznaného podľa § 293dn zákona č. 461/2003 Z. z. v znení účinnom od 1. januára 2016, t. j. vdovca, ktorého manželka zomrela pred 1. januárom 2004, je 136,50 eura mesačne. K tejto sume ďalej patrí zvýšenie podľa § 82 zákona č. 461/2003 Z. z. v znení neskorších predpisov. Ak sa poberateľovi vdoveckého dôchodku vypláca aj iný dôchodok, pozri Súbeh nárokov na výplatu dôchodkov. Vaša otázka Zbaliť <<viac informácií... >>
Zomretá manželka, ktorá nebola poberateľkou žiadneho dôchodku, zomrela 10. januára 2016. K tomuto dňu získala počet rokov dôchodkového poistenia na nárok na invalidný dôchodok, preto vdovcovi vznikol nárok na vdovecký dôchodok od 10. januára 2016.
Ku dňu smrti získala zomretá manželka 14 026 dní obdobia dôchodkového poistenia. Obdobie odo dňa smrti do dňa, kedy by dovŕšila dôchodkový vek, predstavuje 1 058 dní, spolu to je 15 084 dní, to znamená 41,3261 rokov obdobia dôchodkového poistenia a pripočítaného obdobia (15 084 : 365 = 41,3261). Hodnota priemerného osobného mzdového bodu po úprave je 0,9616.
Aktuálna dôchodková hodnota 2016 je 10,9930 EUR.
Suma invalidného dôchodku, na ktorý by mala zomretá manželka nárok od 10. januára 2016, sa určí nasledovne:0,9616 x 41,3261 x 10,9930 = 436,90 EUR mesačne (po zaokrúhlení na 10 eurocentov nahor)
Suma vdoveckého dôchodku predstavuje 60 % tejto sumy:60 % x 436,90 = 262,20 EUR mesačne
(pozri: Obmedzenie úhrnnej sumy pozostalostných dôchodkov po tom istom poistencovi) Suma vdoveckého dôchodku sa následne odo dňa priznania dôchodku zvýši o 1,20 EUR t.j. o pevnú sumu zvýšenia vdoveckého dôchodku ustanovenú v § 1 písm. i) opatrenia Ministerstva práce, sociálnych vecí a rodiny Slovenskej republiky č. 283/2015 Z. z. na 263,40 EUR mesačne.
Manželka zomrela 10. januára 2016. Pretože bola poberateľkou starobného dôchodku, od uvedeného dátumu vznikol vdovcovi nárok na vdovecký dôchodok.
Ku dňu smrti poberala zomretá manželka starobný dôchodok v sume 365,90 EUR mesačne. Suma vdoveckého dôchodku predstavuje 60 % uvedenej sumy:60 % x 365,90 = 219,60 EUR mesačne (po zaokrúhlení na 10 eurocentov nahor)
Suma dôchodku sa odo dňa priznania dôchodku nezvyšuje o pevnú sumu zvýšenia vdoveckého dôchodku ustanovenú opatrením Ministerstva práce, sociálnych vecí a rodiny Slovenskej republiky č. 283/2015 Z. z., nakoľko suma vdoveckého dôchodku sa určila zo sumy už zvýšeného starobného dôchodku zomretej.
Ak po uvedenej zomretej manželke vznikne nárok na výplatu viacerých pozostalostných dôchodkov a ich úhrnná suma presiahne sumu dôchodku, na ktorý by mala nárok ku dňu smrti, každý z pozostalostných dôchodkov sa pomerne zníži. Vaša otázka Zbaliť <<viac informácií... >>
Uvedené podmienky sa nevzťahujú na nárok na výplatu vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z. alebo podľa § 293dn zákona č. 461/2003 Z. z. v znení účinnom od 1. januára 2016, t. j. vdovca, ktorému manželka zomrela pred 1. januárom 2004. Vaša otázka Zbaliť <<viac informácií... >>
Nárok na výplatu dôchodku, ak vdovec žiada vdovecký dôchodok priznať od spätného dátumu. Nárok na výplatu vdoveckého dôchodku alebo jeho časti sa premlčí uplynutím troch rokov odo dňa, za ktorý vdovecký dôchodok alebo jeho časť patrili.Uvedená lehota neplynie počas konania o vdovecký dôchodok a v období, v ktorom účastníkovi konania, ktorý musí mať opatrovníka, nebol opatrovník ustanovený.
Ak ide o vdovecký dôchodok priznaný podľa § 293dn zákona č. 461/2003 Z. z. v znení účinnom od 1. januára 2016, t. j. ak manželka vdovca zomrela pred 1. januárom 2004, vdovecký dôchodok možno doplatiť najskôr za obdobie od 1. januára 2016. Vaša otázka Zbaliť <<viac informácií... >>
Ako ovplyvní vznik nároku na dôchodok a jeho sumu skutočnosť, že zomretá manželka bola dôchodkovo poistená aj v inom štáte.Ako a kde požiadať o dôchodok, ak má vdovec bydlisko v zahraničí. Poukazovanie dôchodku do zahraničia. Ak zomretá manželka žiadateľa o vdovecký dôchodok nebola poberateľkou niektorého druhu dôchodku, je potrebné skúmať, či jej vznikol nárok na starobný dôchodok alebo či získala potrebný počet rokov obdobia dôchodkového poistenia na nárok na invalidný dôchodok.